- Hindi News
- National
- सुसाइड नोट में लिखा मिस यू पापा, सॉरी ब्रदर्स लव यू ऑल और कोमल ने कर ली खुदकुशी
सुसाइड नोट में लिखा मिस यू पापा, सॉरी ब्रदर्स लव यू ऑल और कोमल ने कर ली खुदकुशी
मिसयू पापा, सॉरी ब्रदर्स, लव यू ऑल एंड मिस यू सो मच, मिस यू ऑल फ्रैंड्स सॉरी फॉर आल माई मिस्टेक्स, प्लीज मुझे माफ कर देना। ये आखिरी शब्द 19 साल की कोमलप्रीत कौर ने अपने कमरे की दीवार और कॉपी में लिखे थे। स्टूडेंट्स को यकीन नहीं हो रहा कि कोमल फांसी लगाकर खुदकुशी कर ली है। कोमल की मौत की सूचना मिलने के बाद पारिवारिक मेंबर कॉलेज पहुंचे। बनूड़ थाने से एएसआई बलकार सिंह ने पंखे से लटकी लाश को नीचे उतारा। पुलिस को स्टूडेंट की ओर से कमरे की दीवार और कॉपी में लिखे कुछ शब्द मिले। जिसमें उसने अपनी मौत के लिए किसी को जिम्मेवार नहीं ठहराया। पारिवारिक मेंबरों की हाजरी में पुलिस ने लाश को ज्ञान सागर अस्पताल की मोर्चरी में रखवा दिया।
हरियाणा के कैथल के गांव नागला में निवासी किसान रघुबीर सिंह की बेटी कोमलप्रीत ज्ञान सागर मेडिकल कॉलेज में बीएससी नर्सिंग के पार्ट-1 की स्टूडेंट थी। पिता और रिश्तेदारों ने बताया कि कोमलप्रीत पढ़ाई में होशियार थी। रविवार सुबह ही उनकी कोमल से बात हुई। उसने कहा था कि 7 मार्च को उसका पेपर है इसके लिए वह अपने कमरे में पढ़ रही है। पढ़ाई की वजह से वह गुरुद्वारा साहिब नहीं गई। रघुबीर सिंह ने कहा कि कोमल की बातों से बिल्कुल भी नहीं लग रहा था कि वह इतना बड़ा कदम उठा लेगी। कोमल का भाई भी मोदी कॉलेज पटियाला में बीए कर रहा है। अक्सर दोनों भाई बहन की भी आपस में बातचीत होती थी। सुबह कोमल की भाई से भी बात हुई, पर उसने किसी भी किस्म की परेशानी नहीं बताई थी।
मौत के कारणों का नहीं लगा पता, स्टूडेंट नोट में अपनी मौत का किसी को नहीं बताया जिम्मेदार
घटना संबंधी जानकारी देते मृतका कोमलप्रीत के पिता और रिश्तेदार।
कोमल ने अपने माता-पिता और भाई-बहन के नाम लिखा सुसाइड नोट।
परिवार को शक हुआ तो दोबारा होगी जांच: एएसआई
एएसआईबलकार सिंह ने बताया कि अभी धारा 174 के अधीन मामला दर्ज किया गया है अगर पारिवारिक मेंबरों को कुछ शक हुआ तो मामले की जांच दोबारा से शुरू की जाएगी।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva